«Евроеидгыла алаларазы азыҳәамҭа аҟаҵареи азҵаабҕьыц аиуреи ашьҭахь, Қырҭтәыла, евроинтеграциа апроцесс аҿы атәылазы иаҳа зҵакы дуу аетапахь ииасуеит», — иануп Қырҭтәыла Адәныҟатәи аусқәа рминистрра аҳәамҭаҿы.
«Ари ашьаҿа Евроеидгыла апроцедурала иазҧхьагәаҭоуп, уи аполитикатә, аекономикатә, азакәанҧҵаратә уҳәа, еиуеиҧшым аусхқәа рҿы атәыла ахиазаареи Евроеидгыла ашьашәалазаареи аанарҧшуеит», — иануп Адәныҟатәи аусқәа рминистрра аинформациаҿы.
Лиуксембург ақалақь аҿы Евроеидгыла Иреиҳаӡоу акомиссар Оливер Вархеи Қырҭтәыла адәныҟатәи аусқәа рминистр Илиа Дарчиашвили ииҭеит Евроеидгыла алаларазы Қырҭтәыла иҟанаҵаз азыҳәамҭа иадҳәалоу азҵаабҕьыц.